Diari Oficial de la Generalitat Valenciana


Sumari del DOGV 6690, del 12-01-2012 (2012/26)

RESOLUCIÓ de 2 de gener de 2012, de la Universitat Politècnica de València, per la qual es convoca procés específic de promoció interna per a l'accés al grup A, subgrup A1, sector d'administració especial, tècnic superior de laboratori (PF1346), en aplicació de la disposició addicional quarta del Decret 33/1999, de 9 de març, del Govern Valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6690

Data del DOGV
:   12-01-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/26


Data del document
:   02-01-2012

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 2 de gener de 2012, de la Universitat Politècnica de València, per la qual es convoca procés específic de promoció interna per a l'accés al grup A, subgrup A1, sector d'administració especial, tècnic superior de laboratori (PF1346), en aplicació de la disposició addicional quarta del Decret 33/1999, de 9 de març, del Govern Valencià. [2012/26]  
Amb la finalitat d'atendre les necessitats de personal en aquesta administració pública encarregada del servei públic de l'Educació Superior, aquest Rectorat, de conformitat amb que disposa l'article 75 de la Llei Orgànica 6/2001, de 21 de desembre, d'Universitats; la Llei 7/2007, de 12 d'abril, de l'Estatut Bàsic de l'Empleat Públic, i la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i Decret 33/1999, de 9 de març del Govern Valencià, acorda convocar proves d'accés al grup A, subgrup A1, sector d'administració especial, tècnic superior de laboratori de la Universitat Politècnica de València, d'acord amb les bases següents:  
  
Primera. Objecte de la convocatòria  
1.1. Aquesta convocatòria té per objecte la selecció de personal per a cobrir llocs del grup A, subgrup A1, sector d'administració especial, tècnic superior de laboratori de la Universitat Politècnica de València, pel torn de promoció interna, en aplicació de la disposició addicional quarta del Decret 33/1999, de 9 de març, del Govern Valencià.  
1.2. La realització d'aquestes proves selectives s'ajustarà al que preveu la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i la normativa que el desenvolupa.  
  
  
Segona. Condicions generals dels aspirants  
2.1. Per a l'admissió a aquestes proves selectives, els aspirants hauran de reunir els requisits següents:  
a) Els aspirants que concórreguen a aquestes proves selectives hauran de ser personal funcionari de carrera de la Universitat Politècnica de València, del grup A, subgrup A2, sector d'administració especial, i haver-hi prestat serveis efectius durant almenys dos anys com a funcionari de carrera en la categoria de tècnic mitjà de laboratori en el grup A, subgrup A2, i complir els requisits següents:  
1. Trobar-se exercint el lloc amb destinació definitiva.  
2. Que el lloc de treball ocupat es trobe classificat en la relació als llocs de treball d'aquesta Universitat Politècnica de València per a ser proveït pel grup de titulació A, subgrups A1/A2, sector d'administració especial, denominació del lloc tècnic mitjà de laboratori.  
  
b) Estar en possessió del títol de llicenciatura, títol d'Enginyeria, d'Arquitectura, grau o equivalent, o tenir complides les condicions per a obtenir-lo en la data que acabe el termini de presentació d'instàncies. En el cas de titulacions obtingudes a l'estranger caldrà d'estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1837/2008, de 8 de novembre.  
  
c) En virtut de la disposició transitòria segona de l'Estatut Bàsic de l'Empleat Públic de data 12 d'abril de 2007, també podrà participar el personal laboral fix que exercisca funcions o llocs definits com propis de personal funcionari objecte d'aquesta convocatòria i que reunisquen la resta dels requisits estipulats en el punt 2.1 d'aquesta.  
  
2.2. Les condicions per a l'admissió a les proves, s'hauran de reunir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.  
  
Tercera. Sol·licituds  
3.1. Qui desitge prendre part en aquestes proves selectives, ho haurà de fer constar en la sol·licitud segons el model que serà facilitat gratuïtament en el Registre General o en l'Àrea d'Informació de la Universitat Politècnica de València, sitis al camí de Vera, s/n, de València; en el Registre de l'Escola Politècnica Superior d'Alcoi, sítia a la plaça de Ferrándiz i Carbonell, s/n, d'Alcoi; en el Registre de l'Escola Politècnica Superior de Gandia, sítia al carrer Paranimf número 1, del Grau de Gandia, i en la pàgina web del Servei de Recursos Humans, l'adreça electrònica de la qual és («Personal d'administració i serveis»).  
3.2. Les sol·licituds es dirigiran al rector de la Universitat Politècnica de València, camí de Vera, s/n, CP 46002, València, en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana.  
3.3. La presentació de sol·licituds es podrà efectuar en el Registre General de la Universitat Politècnica de València, edifici 3F, planta baixa, al costat del Rectorat, camí de Vera, s/n, CP 46566 València; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carrer Paranimf, número 1, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent.  
La persona interessada adjuntarà a l'esmentada sol·licitud el comprovant bancari d'haver satisfet els drets d'examen.  
3.4. Els drets d'examen seran de 27,36 €, que s'ingressaran en el compte corrent número 2077 0724 68 5053735154 «Taxes», de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, CP 46340, València. La persona interessada ha d'adjuntar a l'esmentada sol·licitud el comprovant bancari d'haver satisfet els drets d'examen. En cap cas la mera presentació i el pagament comportarà la substitució del tràmit de presentació de la sol·licitud, en temps i forma, davant l'òrgan expressat en la base 3.2.  
3.5. Exempcions i bonificacions en el pagament de la taxa d'examen:   
3.5.1. Estaran exempts del pagament dels drets d'examen a proves selectives, les persones amb un grau de minusvalidesa igual o superior al 33%, havent d'acompanyar a la sol·licitud certificat acreditatiu de tal condició.  
3.5.2. Estaran exempts del pagament dels drets d'examen a proves selectives, els membres de famílies nombroses de categoria especial, havent d'acompanyar la sol·licitud del certificat acreditatiu de tal condició.   
3.5.3. Tindran una bonificació del 50% del pagament dels drets d'examen a proves selectives, els membres de famílies nombroses de categoria general, havent d'acompanyar la sol·licitud del certificat acreditatiu de tal condició, sent en aquest cas els drets d'examen 13,68 €.  
  
3.6. La falta de justificació del pagament dels drets d'examen o de trobar-se exempt determina l'exclusió de l'aspirant.  
3.7. En cap cas la presentació i el pagament a les oficines a què es fa referència suposa la substitució del tràmit de presentació de la sol·licitud, dins del termini i en la forma escaient.  
  
Quarta. Admissió d'aspirants  
4.1. Finalitzat el termini de presentació de sol·licituds, el rector dictarà una resolució, que es publicarà en el Diari Oficial de la Comunitat Valenciana, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de deu dies hàbils comptadors a partir de l'endemà de la publicació de la relació provisional d'admesos i exclosos en el Diari Oficial de la Comunitat Valenciana.  
4.3. En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.  
  
4.4. Transcorregut el termini de deu dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de 15 dies hàbils, la data, el lloc i l'hora de realització i començament dels exercicis, que es publicarà en el Diari Oficial de la Comunitat Valenciana. Si és procedent, es publicarà també l'ordre d'actuació dels aspirants segons el que disposa la base 7.2.  
  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.  
  
Cinquena. Proves selectives  
5.1. El procediment de selecció constarà de dos exercicis obligatoris i eliminatoris:  
5.1.1. Primer exercici.   
Es realitzarà per escrit i versarà sobre els coneixements que s'especifiquen en el temari de l'annex I de la present convocatòria.  
Aquest exercici es configurarà en forma de qüestionari tipus test amb quatre alternatives de resposta, de les quals només una és correcta.  
La duració d'aquest exercici serà fixada pel tribunal amb la suficient antelació.  
5.1.2. Segon exercici.   
Consistirà en una prova pràctica sobre el temari especificat en l'annex I i les funcions a desenvolupar en el lloc de treball.  
La duració d'aquest exercici serà fixada pel tribunal amb la suficient antelació.  
5.2. En tots els exercicis, el tribunal adoptarà les mesures necessàries per a garantir-ne l'anonimat en la valoració, sempre que ho permeta la tipologia de l'exercici. S'anul·laran tots aquells que continguen alguna marca que poguera identificar-ne l'autor.  
  
  
Sisena. Qualificació dels exercicis  
6.1. El primer exercici es qualificarà de 0 a 10 punts. Caldrà obtenir una qualificació igual o superior a 5 punts per a ser declarat apte.  
  
6.2. El segon exercici es puntuarà de 0 a 10 punts. Caldrà obtenir una qualificació igual o superior a 5 punts per a ser declarat apte. Els criteris de correcció es faran públics amb anterioritat a la realització dels exercicis.  
6.3. Els aspirants que hagen resultat aptes en els dos exercicis conformaran la relació d'aspirants aprovats.   
6.4. Resoltes les possibles al·legacions i esmenes, el tribunal dictarà una resolució que fixarà la relació definitiva d'aspirants aprovats.  
  
  
Setena. Desenvolupament de les proves selectives  
7.1. Els exercicis tindran lloc a la ciutat de València.  
El primer exercici es realitzarà al lloc, la data i l'hora que s'establisca en la resolució per la qual s'aprova i es publica en el Diari Oficial de la Comunitat Valenciana la llista definitiva d'admesos i exclosos de les proves objecte d'aquesta convocatòria, amb una antelació no inferior a quinze dies hàbils.  
7.2. Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.  
  
En cas de realitzar-se l'exercici en diverses sessions, l'ordre d'intervenció dels aspirants començarà per la lletra V, seguint l'ordre alfabètic de cognoms segons la Resolució de 27 de setembre de 2010, de la Conselleria de Justícia i Administracions Públiques (DOCV número 6376, de 14 d'octubre de 2010).  
Els aspirants hauran d'acreditar-ne la personalitat mitjançant la presentació del DNI o del resguard amb fotografia, del passaport o del permís de conduir, sense que amb aquest efecte siguen vàlides les fotocòpies confrontades d'aquests documents; així com de l'exemplar per a l'interessat de la sol·licitud d'admissió a les proves.  
7.3. Començades les proves, l'anunci de la realització de la resta d'exercicis el farà públic el tribunal al local en què s'haja realitzat l'anterior; al tauler d'anuncis del Servei de Recursos Humans, a l'edifici del Rectorat i, complementàriament i sense caràcter oficial, en la pàgina web del Servei de Recursos Humans, en l'adreça: (Personal d'Administració i Serveis), amb una antelació mínima de 48 hores.  
Els aspirants perdran el seu dret quan es personen als llocs de realització quan ja s'hagen iniciat les proves, o per no assistir-hi, encara que es dega a causes justificades.   
  
  
Vuitena. Publicitat de les llistes  
El tribunal elevarà al rector les llistes definitives dels aspirants que hagen superat les proves, per a la inserció en el Diari Oficial de la Comunitat Valenciana.  
  
Novena. Coneixements de valencià  
9.1. L'acreditació dels coneixements de valencià pels aspirants que hagen superat les proves selectives, que disposa l'article 53.2 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, es podrà realitzar mitjançant la presentació d'algun dels documents següents:  
a) Títol de Batxiller o equivalent cursat a la Comunitat Valenciana, amb superació de les assignatures de valencià.  
b) Títol de l'Escola Oficial d'Idiomes corresponent al tercer curs de coneixements de valencià.  
c) Certificat de nivell mitjà de la Junta Qualificadora de Coneixements de Valencià.  
d) Certificat de grau mitjà de coneixements del valencià expedit u homologat pel Gabinet de Normalització Lingüística de la Universitat Politècnica de València.  
9.2. Qui no puga acreditar aquests coneixements, conforme al que estableix el punt anterior, haurà de realitzar el curs específic de valencià a què es refereix l'article 53.2 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
  
  
Deu. Presentació de documents  
10.1. En el termini de 20 dies hàbils, comptadors des de l'endemà de la publicació en el Diari Oficial de la Comunitat Valenciana de les relacions definitives d'aprovats, els aspirants proposats hauran de presentar al Servei de Recursos Humans d'aquesta Universitat Politècnica de València, a través del Registre General de la Universitat Politècnica de València, situat al camí de Vera, s/n, CP 46870; al Registre de l'Escola Politècnica Superior d'Alcoi, situat en la plaça Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat al carrer Paranimf, núm. 1, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, la documentació següent:  
a) Llevat que conste en l'expedient personal, còpia confrontada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.  
b) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.  
c) Certificat mèdic acreditatiu de tenir la capacitat física i psíquica necessària per a l'exercici de les funcions dels llocs de treball oferits. Amb aquest efecte, els reconeixements es realitzen a través del Servei Integrat de Prevenció i Salut Laboral de la Universitat Politècnica de València, a fi de que aquest realitze el pertinent reconeixement mèdic i expedisca el certificat mèdic que pertoque.  
10.2. Els aspirants seleccionats que, dins del termini establit en el punt anterior i tret de casos de força major, no presenten la documentació acreditativa es deduirà que no tenen algun dels requisits exigits i no podran ser nomenats funcionaris de carrera, sense perjudici de la responsabilitat en què puguen haver incorregut per falsedat en les sol·licituds de participació.   
  
Onze. Nomenament de funcionaris  
Conclòs el procés selectiu i transcorregut el termini de presentació de la documentació, els qui l'hagen superat es nomenaran funcionaris de carrera del grup A, subgrup A1, sector d'administració especial, tècnic superior de laboratori d'aquesta Universitat Politècnica de València mitjançant resolució que es publicarà en el Diari Oficial de la Comunitat Valenciana, i quedaran adscrits com a funcionaris d'aquest grup als llocs que ocupaven amb caràcter definitiu, amb la categoria tècnic superior de laboratori.  
  
Dotze. Informació respecte de les dades recollides  
12.1. De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades per les persones interessades poden quedar incorporades en un fitxer automatitzat personal, el titular del qual és la Universitat Politècnica de València, per a la gestió de les proves i concursos convocats per la Universitat i també per a la gestió de la borsa de treball que es puga constituir en acabar el procés selectiu.   
12.2. El fitxer Personal quedarà sota la responsabilitat del Rectorat de la Universitat Politècnica de València, al camí de Vera, s/n, CP 46214 València.  
12.3. La informació obtinguda serà processada exclusivament per a la gestió de personal.  
12.4. Les dades de caràcter personal seran tractades d'acord amb el que estableix el Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.  
12.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, CP 46346 València.  
  
Tretze. Tribunal  
13.1. El tribunal de selecció d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data del començament de les proves, i estarà compost per:  
· President/presidenta: designat/designada pel rector de la Universitat Politècnica de València, funcionari de carrera.  
· Quatre vocals, designats pel rector de la Universitat Politècnica de València, funcionaris de carrera.  
· Un/a secretari/secretària, personal funcionari de carrera de la Universitat Politècnica de València, que actuarà amb veu però sense vot.  
Així mateix, es designarà un tribunal suplent amb la mateixa composició.  
D'acord amb l'article 60.3 de la Llei 7/2007, de 12 d'abril, de l'Estatut Bàsic de l'Empleat Públic, la pertinença als òrgans de selecció serà sempre a títol individual, no podent exercir aquesta en representació o per compte de ningú.  
13.2. El tribunal, per a la realització de les proves, podrà designar el personal col·laborador, ajudant i assessor especialista que considere oportú.  
13.3. Els membres del tribunal, així com el personal col·laborador, ajudant i assessor especialista, se n'hauran d'abstenir i podran ser recusats per les persones interessades quan hi concórreguen circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, s'haurà d'abstenir qui haguera realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal hauran de reunir els requisits establits en l'article 57.3 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i, almenys, la meitat més un d'aquests haurà de tenir una titulació corresponent a la mateixa àrea de coneixements l'exigida per a l'ingrés.  
  
13.4. El tribunal, així com el personal col·laborador, ajudant i el personal especialista, podrà exigir dels aspirants, en qualsevol moment, que acrediten la identitat de conformitat amb el que preveu la base 7.2.  
  
13.5. A l'efecte de comunicacions i de qualsevol altra incidència el tribunal tindrà la seu a la Universitat Politècnica de València, camí de Vera, s/n, CP 46776, València.  
13.6. El tribunal tindrà la categoria assenyalada en el Decret 88/2008, de 20 de juny, del Consell de la Generalitat Valenciana, sobre indemnitzacions per raó del servei i gratificacions per serveis, tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
El tribunal tindrà la consideració d'òrgan col·legiat de l'administració i, en aquest sentit, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Catorze. Recursos  
14.1. Contra aquesta convocatòria i les seues bases, que esgota la via administrativa, podrà interposar-se potestativament recurs de reposició davant l'òrgan que l'ha dictat, en el termini d'un mes des de la publicació en el Diari Oficial de la Comunitat Valenciana d'aquest, d'acord amb allò que s'ha previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu davant l'òrgan competent, en el termini de dos mesos des de la publicació en el Diari Oficial de la Comunitat Valenciana de la present resolució.  
14.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
  
València, 2 de gener de 2012.- El rector: Juan Juliá Igual.  
  
  
ANNEX I  
  
Codi de lloc: PF1346.  
Denominació del lloc: tècnic mitjà de laboratori.  
Unitat: Departament d'Ecosistemes Agroforestals.  
Catalogació: grup A, subgrup A1/A2 20 E026.  
FUNCIONS DEL LLOC  
Sota la dependència de la direcció del departament, i d'acord amb el nivell de responsabilitat i dificultat tècnica del lloc i atesa la classificació d'aquest lloc, s'han de dur a terme les funcions que hi ha tot seguit.  
Funcions generals:  
· Supervisar, dirigir i dur a terme, si escau, les operacions necessàries per al funcionament correcte del laboratori/taller segons les necessitats docents i de recerca.  
· Ser responsable del personal de laboratori de menor qualificació.  
  
· Manejar PC a nivell d'usuari.  
· Supervisar, dirigir i dur a terme, si escau, la preparació, el muntatge i el manteniment de les pràctiques de laboratori, d'acord amb les especificacions del professorat responsable.  
· Col·laborar amb el professorat i donar suport tècnic en el desenvolupament de les classes pràctiques i treballs de recerca, d'acord amb les especificacions del professorat responsable.  
· Manejar, utilitzar i mantenir equips, instruments i material de laboratori, així com supervisar-ne l'adquisició.  
  
· Dur a terme totes les tasques tècniques per a les quals capacite el nivell de coneixements exigits per al lloc de treball.  
· Manejar i instal·lar paquets informàtics a nivell d'usuari.  
  
· Gestionar l'inventari dels laboratoris.  
· Gestionar i vigilar el compliment de les normes de seguretat i salut que emanen dels òrgans tècnics competents.  
· Gestionar residus en l'àmbit del lloc de treball.  
· Donar suport al professorat i alumnat de projectes de fi de carrera, tercer cicle i crèdits de lliure elecció, en l'ús de les instal·lacions dels laboratoris.  
· Participar en els equips i/o grups de millora que s'establisquen en la unitat per a desenvolupar plans de millora.  
· Donar suport a la preparació de la documentació que siga requerida per a dur a terme les tasques anteriors.  
· I totes les funcions inherents al lloc de treball i la categoria professional.  
Funcions específiques:  
· Controlar el material bibliogràfic dipositat a la unitat docent (llibres i revistes): arxiu, préstecs, realització i recepció de subscripcions, etc.  
· Controlar el funcionament i la supervisió dels treballs de manteniment dels hivernacles: regulació de temperatura, humitat, obertures zenitals, aïllaments, il·luminació. Gestionar les avaries, manejar el material vegetal i fer-ne el control integrat.  
· Controlar la parcel·la de cultiu de la unitat docent i el manteniment, manejar el material vegetal i controlar-lo d'una manera integrada.  
  
  
TEMARI  
  
Bloc general:  
1. La Llei Orgànica d'Universitats.  
2. Els Estatuts de la Universitat Politècnica de València: naturalesa i finalitats. Règim jurídic. Estructura de la Universitat. Del Govern de la Universitat.  
3. La Llei 7/2007, de 12 d'abril, de l'Estatut Bàsic de l'Empleat Públic.   
4. Llei Orgànica 15/1999, de 13 de desembre, de Protecció de Dades de Caràcter Personal.  
5. El pressupost de la Universitat Politècnica de València. El cicle pressupostari. Principis pressupostaris. L'elaboració i aprovació del pressupost de despeses i ingressos a la Universitat Politècnica de València. Modificacions pressupostàries. Gestió del pressupost d'ingressos. Gestió del pressupost de despeses.  
6. La Llei de Contractes del Sector Públic. Àmbit d'aplicació. Principis de contractació pública. L'expedient de contractació a les administracions públiques. Les parts en el contracte. La tramitació de l'expedient de contractació i adjudicació. Els contractes de subministraments i de serveis: característiques principals.  
7. La Llei de Prevenció de Riscos Laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.   
  
8. Manual de drets i obligacions del personal de la Universitat Politècnica de València en matèria de seguretat i salut en el treball.  
9. El Pla Estratègic de la Universitat Politècnica de València.   
10. Llei Orgànica 3/2007, de 22 març, per a la Igualtat Efectiva de Dones i Homes. Títol preliminar. Objecte i àmbit de la Llei. Títol I. El principi d'igualtat i la tutela contra la discriminació. Títol II. Capítol I. Principis generals. Títol IV. Capítol I. Igualtat de tracte i d'oportunitats en l'àmbit laboral. Capítol II. Igualtat i conciliació. Capítol III. Els plans d'igualtat de les empreses i altres mesures de promoció de la igualtat. Títol V. Capítol I. Criteris d'actuació de les administracions públiques.  
  
11. Llei Orgànica 1/2004, de 28 de desembre, de Mesures de Protecció Integral contra la Violència de Gènere. Títol preliminar: Objecte de la llei. Títol I, capítol I. En l'àmbit educatiu; capítol II: en l'àmbit de la publicitat i dels mitjans de comunicació. Títol II, capítol I. Dret a la informació, a l'assistència social integral i a l'assistència jurídica gratuïta; Capítol III: drets de les funcionàries públiques. Títol III. Article 30. Títol V. Capítol IV. Mesures judicials de protecció i de seguretat de les víctimes.  
12. L'entorn de treball de Windows. Connexió a la xarxa UPVNET. Internet. Navegació. Cerques d'informació. El web de la UPV. La intranet. El correu electrònic. El correu web.  
13. La seguretat en els equips informàtics personals. Les regles bàsiques de la navegació i correu segurs. Antivirus i tallafocs.   
14. Generació de documents bàsics amb Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.  
15. Càlculs elementals en Excel. Generació, edició i impressió de fulles. Operacions bàsiques. Funcions. Gràfics. Generació i edició de diapositives i presentacions amb Powerpoint.  
Bloc específic:  
Temari teòric de patologia vegetal  
16. La malaltia. Definició de patologia vegetal. Concepte de malaltia en les plantes. Causes i classificació de les malalties de les plantes. Patògens i paràsits. Proves de patogenicitat: postulats de Koch-Pasteur.  
17. Símptomes de la malaltia. Símptomes generals i específics. Símptomes primaris i secundaris. Simptomatologia: micosi, bacteriosi, fitoplasmes i Spiroplasmes, virus i viroides, nematodes i altres causes.  
  
18. Fongs fitopatògens. Generalitats. Aspectes generals dels fongs. Els fongs fitopatògens: característiques, estructures somàtiques i reproductives. Classificació.  
19. Fongs fitopatògens (I): Plasmodiophoromycetes, Chytridiomycetes i Oomycetes. Característiques generals dels Plasmodiophoromycetes: hèrnia de les crucíferes, sarna polsosa de la patata. Característiques generals dels Chytridiomycetes: Olpidium spp i sarna berrugosa de la patata. Característiques generals dels Oomycetes i malalties causades per Pythium. Malalties causades per Phytophthora. Míldius i rovells blancs.   
20. Fongs fitopatògens (II): basidiomicets i ascomicets. Característiques generals dels basidiomicets i malalties causades per ustilaginals i uredinals: carbons i rovells. Altres malalties causades per basidiomicets: afeccions provocades per himenomicets. Aspectes generals dels ascomicets i hemiascomicètides. Malalties causades per Loculoascomycetes. Malalties causades per pirenomicets i discomicets.  
  
21. Fongs fitopatògens (III): deuteromicets. Aspectes generals dels deuteromicets. Malalties causades per Monilia i Botrytis. Micosis vasculars. Malalties causades per fongs esclerocis i micelis estèrils. Malalties causades per Coelomycetes.  
22. Bacteris fitopatògens. Característiques dels bacteris fitopatògens: morfologia i simptomatologia bacteriana.  
23. Tècniques de diagnosi d'afeccions bacterianes fitopatògenes. Aïllament. Test d'hipersensibilitat. Tinció de Gram i altres tests bioquímics. Aplicació dels postulats de Koch-Pasteur. Serologia.  
24. Malalties bacterianes que afecten les solanàcies.  
25. Principals bacteriosis de les cucurbitàcies.  
26. Malalties bacterianes en plantes llenyoses.  
27. Mol·licuts fitopatògens. Mol·licuts. Fitoplasmes i Spiroplasmes. Classificació. Aïllament i mètodes de detecció. Malalties causades per fitoplasmes i Spiroplasmes fitopatògens.  
28. Virus de vegetals. Concepte de virus. Arquitectura de la partícula viral. Genomes mono i pluriparticulats. Classificació dels virus. Els virus satèl·lits i ARN-satèl·lits.  
29. El virus i la planta (I). Infecció. Moviment del virus en la planta. Citopatologia. Cossos d'inclusió. Distribució del virus en la cèl·lula. Estructura i funció dels viroides.  
30. El virus i la planta (II). Simptomatologia externa. Símptomes primaris i secundaris. Símptomes locals i sistèmics. Virus latents. Infeccions dobles.  
31. Transmissió de virus. Transmissió mecànica. Transmissió vegetativa. Transmissió per llavor. Transmissió del virus per vectors. Transmissió experimental.  
32. Diagnòstic de la malaltia viral. Plantes test. Resposta immunològica. Preparació d'antígens. Anticossos policlonals. Tècniques serològiques. Tècnica ELISA i variants. Microscòpia òptica i electrònica: tincions IEM, Immunogold.  
33. Diagnòstic per tècniques moleculars. Tècniques amb l'ARN viral. Hibridació. PCR i variants. Seqüenciació.  
34. Mesures sanitàries. Obtenció de llavors lliures de virus. Tècnica de cultiu de meristemes i microempelt. Control de vectors. Cures culturals. Varietats resistents.  
35. Nematodes fitoparàsits: morfologia, característiques i cicle vital. Classificació. Nematodes del sistema radicular i part aèria de les plantes. Tècniques d'extracció de nematodes.  
36. Malalties no parasitàries. Malalties fisiològiques. Símptomes de carència en les plantes. Tècniques de diagnosi. Altres causes de fisiopaties i accidents.  
37. Control de les malalties de les plantes. Fungicides: tipus. Bactericides. Maneig de les malalties d'etiologia viral. Riscos del control químic. Ecologia dels patògens del sòl. Control biològic. Control mitjançant pràctiques culturals i mètodes físics. Control integrat.  
  
Temari pràctic de patologia vegetal  
38. Presa de mostres en camp: recollida i transport al laboratori. Reconeixement de símptomes. Observació microscòpica del material vegetal. Micròtom de congelació. Mètodes de fixació i tinció.  
39. Mitjans de cultiu per a creixement de fongs. Aïllament de fongs a partir de material vegetal i sòl. Obtenció de cultius purs. Conservació d'una col·lecció de cultius de fongs. Cambra humida. Reconeixement de diferents estructures dels fongs.   
40. Reconeixement de malalties causades per ficomicets. Identificació de cultius de Pythium i Phytophthora. Reconeixement de diferents míldius. Reconeixement de malalties causades per basidiomicets. Identificació de rovells, carbons i Armillaria mellea.   
41. Reconeixement de malalties causades per ascomicets. Identificació de diferents oïdis. Reconeixement de malalties causades per deuteromicets. Identificació de cultius de diverses espècies.   
  
42. Mitjans de cultius generals i selectius per a creixement de bacteris. Aïllament de bacteris a partir de material vegetal. Obtenció de cultius purs. Proves de patogènesi. Test d'hipersensibilitat. Tinció de Gram. Tinció de flagels. Tests bioquímics. Preparació de mostres per a microscòpia electrònica d'escombratge.   
43. Mitjans de cultius específics per a Spiroplasmes. Aïllaments de Spiroplasmes a partir de material vegetal. Obtenció de cultius purs. Liofilització de cultius. Detecció de fitoplasmes: tinció DAPI.   
  
44. Preparació d'extractes crus vegetals. Inoculació mecànica a plantes indicadores. Transmissió de virus per mitjà d'insectes vectors. Tinció i observació de cossos d'inclusió virals. Preparació i identificació al microscopi electrònic de transmissió d'algunes entitats virals. Inclusió de material vegetal en resines per a microscòpia electrònica. Purificació de virus a partir de material vegetal.   
45. Obtenció d'antisèrums: preparació d'antígens de patògens vegetals. Calendari d'immunització. Antisèrums policlonals i monoclonals. Purificació d'immunoglobulines. Conjugació amb enzims. Tècniques serològiques. ELISA: modalitats. Immunoelectromicroscòpia (IEM).   
  
46. Extracció del nematode Ditylenchus dipsaci a partir de bulbs d'all. Extracció o tinció del nematode dels cítrics Tylenchulus semipenetrans a partir d'arrels. Extracció de quists de Globodera i Heterodera. Identificació de danys causats per nematodes formadors de nòduls.   
  
47. Electroforesi de proteïnes: SDS-PAGE. Purificació d'ADN. Obtenció de sondes moleculars: marcatge. Electroforesi d'àcids nucleics. Transferència de punts, transferència Southern i transferència Northern. Digestió d'ADN amb enzims de restricció: RFLP. Amplificació de l'ADN: PCR, RAPD i RT-PCR.   
Temari prevenció de riscos i gestió de residus  
  
48. Drets i obligacions del personal de la UPV en matèria de seguretat i salut en el treball. Disponible en l'adreça següent:   
  
49. Manual de seguretat per a operacions en laboratoris de biotecnologia i de tipus biològic. Disponible en l'adreça .  
50. Riscos d'origen químic. Disponible en l'adreça .  
51. El procés d'implantació del Sistema de Gestió Ambiental a la Universitat Politècnica de València. Aquesta informació es troba disponible en l'adreça següent: .  
  
52. Gestió dels residus no perillosos a la Universitat Politècnica de València. Normativa aplicable. Aquesta informació es troba disponible en l'adreça següent: .  
  
53. Gestió dels residus perillosos a la Universitat Politècnica de València. Normativa aplicable. Aquesta informació es troba disponible en l'adreça següent: .  
Enllaços d'interès:  
.